armvectores/hy_wikipedia_2023 huggingface dataset:
Ապարանի դաշտ

Ապարանի դաշտ, միջլեռնային գոգավորություն Հայաստանի Արագածոտնի մարզում, Քասաղ գետի վերին հոսանքի ավազանում։ Եզերված է արևմտքում՝ Արագած լեռնազանգվածով, արևելքում՝ Ծաղկունյաց լեռնաշղթայով։ Ձգվում է հյուսիս-արևմտքից հարավ-արևելյան ուղղությամբ շուրջ 30 կմ երկարությամբ, լայնությունը 5-8 կմ։
Ծածկված է լճային, գետային, ջրասառցադաշտային նստվածքներով և լավաներով։ Մակերևույթը թույլ ալիքավոր է, դարավանդներով և արտահոսման կոներով։ Ձմռանը ցուրտ է (հունվարի միջին ջերմաստիճանը -9,6 °C է, նվազագույնը՝ -33 °C), ամռանը մեղմ է (օգոստոսի միջին ջերմաստիճանը 16,6 °C, առավելագույնը՝ 32 °C), տարեկան տեղումները՝ 550-650 մմ, ոռոգվում է Քասաղի և նրա վտակների ջրերով։ Հարուստ է սառնորակ աղբյուրներով։ Ապարանի դաշտի հարավում է գտնվում Ապարանի լիճը։
Տարածված են սևահողերը։ Բուսականությունը լեռնատափաստանային է, տիրապետում են փետրախոտը, սիզախոտը, շյուղախոտը։ Ապարանի սարահարթի մեծ մասը զբաղեցնում են հացահատիկային և կերային կուլտուրաների ցանքատարածությունները։


== Աշխարհագրական տվյալներ ==
Տարածքը մոտ 200 կմ², ձգվում է հյուսիս-արևմուտքից հարավ-արևելք։ Բարձրությունը 1800-2000 մ է։ Կազմված է անթրոպոգենի լավաներից՝ ծածկված լճագետային և ջրասառցադաշտային նստվածքներով։ Մակերևույթը բլրաալիքավոր է՝ տեղ-տեղ դարավանդներով ու արտաբերման կոներով։ Ապարանի դաշտի հարավում է Ապարանի ջրամբարը։ Կան ստորերկրյա ջրերի պաշարներ, բազմաթիվ աղբյուրներ։ Լանդշաֆտը լեռնատափաստանային է։ Հացահատիկային, կերային բույսերի մշակման և անասնապահական շրջան է։


== Կլիմա ==
Կլիման չափավոր ցամաքային է, հունվարի միջին ջերմաստիճանը՝ -9.6 °C, հուլիսինը՝ 16.6 °C, տարեկան տեղումները՝ 550-650 մմ։


== Ծանոթագրություններ ==
Սամսար

Սամսար լեռ (վրաց.՝ სამსარი), լեռնագագաթ Աբուլ-Սամսարի լեռնաշղթայում, Սամցխե Ջավախեթիում, բարձրությունը՝ 3284 մ է։ Սամսարին անվանում են «սպիտակ շամանդաղն ուսին արևի շողերի տակ սեթևեթող» (սամսարել՝ սեթևեթող)։
Սամսարն իրենից ներկայացնում է հրաբխային կոն, որի կենտրում գտնվում է 3 կմ տրամագծով կալդերա (խառնարան)։ Կալդերայի հատակին գտնվում են ժայռազանգվածներ, սառցադաշտային փլվածքներ և լճակներ։
Վաղարշակ Քոսյան

Վաղարշակ Արզումանի Քոսյան (հունիսի 15, 1927(1927-06-15), Մեծ Պարնի, Հայաստան - դեկտեմբերի 12, 1992(1992-12-12), Երևան, Հայաստան), հայ լեզվաբան։ Բանասիրական գիտությունների դոկտոր (1968), պրոֆեսոր (1970): ՀԽՍՀ բարձրագույն դպրոցի վաստակավոր գործիչ (1982):
Շավարշ Քոսյանի եղբայրը։


== Կենսագրություն ==
Վաղարշակ Քոսյանը ծնվել է 1927 թվականի հունիսի 15-ին, Մեծ Պառնի (այժմ՝ Հայաստանի Լոռու մարզում) գյուղում։ 1949 թվականին ավարտել է Հայկական պետական մանկավարժական ինստիտուտը։ 1971-1978 թվականներին եղել է ՀԽՍՀ ԳԱ Լեզվի ինստիտուտի փոխտնօրեն, 1978-1985 թվականներին՝ Հայկական պետական մանկավարժական ինստիտուտի լեզվի և գրականության ֆակուլտետի դեկան, 1985 թվականից՝ հայոց լեզվի ամբիոնի վարիչ։ Հեղինակ է «Ժամանակակից հայերենի բառակապակցությունները» (1975), «Ժամանակակից հայերենի նախադասության վերլուծության հարցեր» (1976), «Գրաբարի բառակապակցությունները» (1980), «Միջին հայերենի բառակապակցությունները» (1984), «Արևմտահայերենի բառակապակցությունները» (1986), «Բառակապակցական կաղապարների զարգացումը հայերենում» (1990) գրքերի։ Լույս են տեսել նաև «Հայոց լեզու. շարահյուսություն» (1975, համահեղինակ), «Հայոց լեզու» (մաս 1, պրակ 1, 1980, համահեղինակ) բուհական դասագրքերը, «Հայոց լեզվի գործնական աշխատանքների ձեռնարկը» (1989, համահեղինակ)։


== Երկեր ==


== Ծանոթագրություններ ==


== Արտաքին հղումներ ==
Մկրտչյան, Էդուարդ (2007) Վաղարշակ Քոսյան վաստակաշար հայագետը. Լեզու և լեզվաբանություն = Язык и языкознание = Language and linguistics, № 1-2. pp. 87-90. ISSN 1829-0183 Archived 2018-05-19 at the Wayback Machine.
Santa Claus Is Coming to Town

Սանտա Կլաուսը գնում է քաղաք (ռուս.՝ В город едет Санта-Клаус), Ֆրեդ Կուտսի ամանորյա երգ, բառերը՝ Հեյվեն Գիլլեսպի, գրված 1934 թվականին։ Ամենատարածված ամանորյա հիթերից մեկը ԱՄՆ-ում։


== Բովանդակություն ==
Երգի լիրիկական հերոսը պատմում է, որ վերադառնալով Կաթնային Ճանապարհից, լինում է Սանտա-Կլաուսի արհեստանոցում, և նա ասում է իր սեփական ծրագրերի մասին։ Պարզվում է, որ նա գիտի մեզանից յուրաքանչյուրի մասին, և հիմա, երբ նա շուտով կհայտնվի քաղաքում բազում երեխաների համար լիքը խաղալիքներով ու նվերներով, ավելի լավ է չլացեք և չնեղանաք, այլ լինեք լավը և շտապեք իրեն նամակ ուղարկել։


== Ստեղծման պատմությունը ==
Երգի բառերի հեղինակը բանաստեղծ Հեյվեն Գիլլեսպին է։ Ըստ Գիլլեսպիի զարմիկի հիշողությունների՝ 1934 թվականին, նրան է դիմում հրատատարակիչ Լեո Հեյստը, և պահանջում Գիլլեսպիին, որպեսզի գրի ամանորյա երգ։ Գիլլեսպին հենց նոր էր թաղել իր եղբայր Իրվինին և ընդհանրապես տրամադրված չէր գրելու մանկական երգեր, բայց Հեյստը ավելի քան հաստատակամ էր, ինչպես ինքն էր կարծում, Հեյվենն ուներ «լավ լեքսիկոն» մանկական երգերի համար։ Գիլլեսպին շարադրեց երգի խոսքերը մետրոյի վագոնում 15 րոպե հետո այն բանից, երբ դուրս եկավ Հեյստի գրասենյակից։ Նրա խոսքերին երաժշտությունն ավելացրեց կոմպոզիտոր Ֆրեդ Կոուտսը, ավելի ուշ միասին ստեղծեցին ևս մեկ հիթ՝ You Go to My Head։
Santa Claus Is Coming to Town երգը ձայնագրվել է Ջորջ Հոլլի նվագախումբի կողմից (Սոննա Շույլերի մենակատարմամբ) և թողարկվել է Bluebird Records -ի պիտակով։ Այն առաջին անգամ հնչեց «Էդդի Կանտորի ամանորյա շոու» ռադիոհաղորդման եթերում և անմիջապես ստացավ մեծ հանրաճանաչություն։ Մեկ օրում նրա նոտաներից վաճառվում էր 25 հազար հավաքածու։


== Հետագա կատարումը ==
Santa Claus Is Coming to Town երգը կատարել են շատ հայտնի երգիչներ և երաժիշտներ։ Գոյություն ունի երգի ավելի քան 150 տարբեր կատարումներ, այդ թվում նաև  The Beach Boys, Lynyrd Skynyrd, The Jackson 5, Destiny's Child, Green Day խմբերի և այնպիսի երգիչների, ինչպիսիք են Ջասթին Բիբերը և Անդրեա Բոչելլին։ Առավել հաջողվածներից են․ The Four Seasons (1962, 23-րդ տեղը  The Billboard Hot 100 հիթ-շքերթում) խմբի, Բրյուս Սպրինգստինի (1985, գլխավորեց այդ տարվա ամանորյա երաժշտական վաճառքները) և Լուիս Միգելի (2006, Santa Claus Llego a La Ciudad զբաղեցրեց 26-րդ տեղը  Latin Pop Airplay հիթ-շքերթում ) վերադաշնակումները։ Ամերիկական կոմպոզիտորների, պոետների և հրատարակիչների միության հրատարակված  XXI դարի առաջին 5 տարիների վիճակագրության ընթացքում Santa Claus Is Coming to Town զբաղենում է թվով ընդհանուր 4-րդ տեղը՝ ԱՄՆ-ում ձմեռվա տոների հեռարձակումներից.
Որպես հայտնի ամանորյա երաժշտություն Santa Claus Is Coming to Town-ը հաճախ է լսվում ֆիլմերում և սերիալների դրվագներում՝ ամանորին և այդպիսի թեմաներում, որոնցից են․ «Տանը մենակ», «Սանտա կլաուսի պայմանագիր», «Հրաշք 34-րդ փողոցում», «Բևեռային ճեպընթաց», «Դիմանալ Սուրբ Ծննդին», «Ֆրեդ Կլաուս», «Չորս Սուրբ Ծնունդ» և «Սանտա Կլաուսի գաղտնի ծառայությունը»։ Նա անվանում տվեց 1970 թվականի համանուն մուլտֆիլմին (ձայնագրված Ֆրեդ Ասթերի և Միկի Ռունիի կողմից)։


== Ծանոթագրություններ ==


== Արտաքին հղումներ ==
Santa Claus Is Coming to Town(անգլ.) Allmusic կայքում
Պերվոմայսկի քաղաքային խորհուրդ (Խարկովի մարզ)

Պերվոմայսկի քաղաքային խորհուրդ  (ուկրաիներեն՝ Первомайська ), Ուկրաինայի Խարկովի մարզում։
2001 թվականի տվյալներով Պերվոմայսկի քաղաքային խորհրդում բնակվում էր 33 319 մարդ։ Բնակավայրը զբաղեցնում է 30.8 կմ² տարածք։ Բնակչության խտությունը կազմում էր 1065.78 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սեիդլար Խալֆալու Ղշլաղ

Սեիդլար Խալֆալու Ղշլաղ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1886 թվականին գյուղն ունեցել է 636 բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ղազախա-իսրայելական հարաբերություններ

Ղազախա-իսրայելական հարաբերություններ, երկկողմ դիվանագիտական հարաբերություններ Իսրայելի Հանրապետության և Ղազախստանի Հանրապետության միջև։ Հարաբերությունները հաստատվել են 1992 թվականի ապրիլի 10-ին։ Ղազախստանում Իսրայելի դեսպանատունը բացվել է 1992 թվականի օգոստոսին, իսկ Իսրայելում Ղազախստանի դեսպանատունը՝ 1996 թվականի մայիսին։ Իսրայելի դեսպանատունը գտնվում է Աստանայում, իսկ Ղազախստանի դեսպանատունը՝ Թել Ավիվում։


== Պատմություն ==
2004 թվականին Ղազախստանի վարչապետ Դանիալ Ախմետովը հանդիպել է Ուզբեկստանում Իսրայելի դեսպանի հետ՝ քննարկելու երկու երկրների միջև սոցիալական և տնտեսական հարաբերությունները և Իսրայելի դեսպանատունը Աստանա տեղափոխելու հարցը։
2009 թվականի ապրիլին Ղազախստանի ազգային անվտանգության կոմիտեն պաշտպանության նախարարությանը մեղադրել էր իսրայելական գործարաններում արտադրված անսարք հրետանային կայանքներ ձեռք բերելու մեջ։ Այդ կապակցությամբ ձերբակալվել Է Ղազախստանի պաշտպանության փոխնախարարը։
2009 թվականի հունիսին Իսրայելի նախագահ Շիմոն Պերեսն այցելել էր Ղազախստան։ Մինչ այդ նա մի քանի ուղևորություններ է կատարել այդ երկիր՝ լինելով Իսրայելի ԱԳ նախարար։
Որոշ իսրայելցի քաղաքագետներ կարծում են, որ Իսրայելի համագործակցությունը Կենտրոնական Ասիայի երկրների, այդ թվում Ղազախստանի հետ կապված է նոր մեծ խաղի մեջ երկրի մասնակցության և Կենտրոնական Ասիայի ռազմավարական բնական ռեսուրսները վերահսկելու ցանկության հետ։
2011 թվականին Իսրայելի և Ղազախստանի միջև ապրանքաշրջանառության ծավալը կազմել է 1,544 միլիարդ ԱՄՆ դոլար։
2018 թվականի հոկտեմբերի 21-ին Իսրայելի ԱԳՆ-ում տեղի է ունեցել երկու երկրների այդ գերատեսչությունների ներկայացուցիչների հանդիպումը՝ կապված Իսրայել այցելելիս Ղազախստանի քաղաքացիների համար վիզային ձևականությունների չեղարկման հետ։ Պայմանավորվածություն ձեռք բերվեց ստեղծել աշխատանքային խումբ՝ այդ հարցը լուծելու համար։ 2017 թվականի սկզբին Ղազախստանը միակողմանիորեն չեղարկել է իսրայելցիների համար մուտքի վիզաները։


== Հրեական համայնքը Ղազախստանում ==
Ղազախստանի հրեական բնակչության թիվը զգալիորեն աճել է Իոսիֆ Ստալինի օրոք։ Երկրորդ համաշխարհային պատերազմի ժամանակ ավելի քան 8,5 հազար հրեաներ փախել են Ղազախստան։ 1989 թվականից մոտ 10 հազար հրեաներ Ղազախստանից տեղափոխվել են Իսրայել։
Այսօր Ղազախստանում բնակվում է ավելի քան 3,3 հազար հրեա, երկրում գործում են ավելի քան քսան հրեական կազմակերպություններ և 14 դպրոցներ։ Ավելի քան 700 աշակերտ հաճախում հրեական դպրոցներ ամբողջ երկրում։ Հրեական գործակալությունը հովանավորում է մի քանի երիտասարդական կենտրոններ Ղազախստանում։ Այդ կենտրոններում դեռահասներին սովորեցնում են հրեական մշակույթի մասին։ 2004 թվականի սեպտեմբերին Աստանայում բացվել է Կենտրոնական Ասիայում խոշորագույն սինագոգը՝ «Բեյթ Ռախե-Հաբադ Լյուբավիչը»։


== Ծանոթագրություններ ==


== Արտաքին հղումներ ==
Ղազախստանի դեսպանատունը Թել Ավիվում
Իսրայելի դեսպանատունը Աստանայում
Օկտյաբրսկոե (ավան, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ՕկտյաբրսկոեՕկտյաբրսկոե (ուկրաիներեն՝ Октябрське), ավան Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Օկտյաբրսկոե ավանում բնակվում էր 1 110 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վիկտոր Ցոյ

Վիկտոր Ռոբերտի Ցոյ (հունիսի 21, 1962(1962-06-21), Լենինգրադ, ՌԽՖՍՀ, ԽՍՀՄ - օգոստոսի 15, 1990(1990-08-15), Tukums District, Լատվիական ԽՍՀ, ԽՍՀՄ), խորհրդային ռոք-երաժիշտ, երգերի հեղինակ, դերասան և նկարիչ։ «Կինո» հռչակավոր ռոք-խմբի հիմնադիր։ Բազմաթիվ համերգներ է տվել արտասահմանում՝ այդ թվում Սպիտակի երկրաշարժի տուժածների օգտին։ Նկարվել է «ԱՍՍԱ», «Ասեղ» ֆիլմերում։ Զոհվել է 28 տարեկան հասակում ավտովթարից։


== Կենսագրություն ==
Վիկտոր Ցոյը ծնվել է Լենինգրադի Մոսկովյան թաղամասի ծննդատանը, Ֆիզկուլտուրայի ուսուցչուհու՝ Վալենտինա Վասիլևնա Գուսեևնայի և կորեական ծագում ունեցող ինժեներ՝ Ռոբերտ Մաքսիմովիչ Ցոյի ընտանիքում։ Նա ընտանիքի միակ զավակն էր։


== Կարիերա ==
1981 թվականի ամռանը ընկերների՝ Ալեքսեյ Ռիբինի և Օլեգ Վալինսկու հետ հիմնում է «Гарин и гиперболоиды» խումբը, որն արդեն աշնանը դառնում է Լենինգրադյան ռոք ակումբի անդամ։ Վալինսկին շուտով բանակ է զորակոչվում, իսկ խումբն էլ, որի անվանումը արդեն «Кино» էր, սկսում է առաջին ալբոմի ձայնագրությունները։ 1982 թվականին ավարտվում են խմբի առաջին ալբոմի ձայնագրությունները, որի անվանումն էր պարզապես «45»: Ալբոմը տարածվում է երկրով մեկ, սկսվում են համերգային շրջագայությունները։
«Կինո» խումբը Ցոյի գլխավորությամբ բազմաթիվ հաջողակ ալբոմներ է ձայնագրել՝ «45», «46», «Это не любовь», «Последний герой», «Группа крови», «Звезда по имени Солнце»: 1990 թվականի օգոստոսի 15-ին Վիկտոր Ցոյը դառնում է ավտովթարի զոհ. նրա վարած մոսկվիչ մակնիշի մեքենան բախվում է ավտոբուսին, ինչի հետևանքով նա մահանում է։ Ինչն է պատճառ հանդիսացել մեքենայի հանդիպակաց  գոտի դուրս գալուն  հայտնի չէ։
«Կինո» խմբի վերջին ալբոմը վերջնական տեսքի է բերվել և հնչունավորվել Յուրի Կասպարյանի կողմից։
Ցոյը համարվում է ռուսական ռոքի մեծագույն լեգենդներից մեկը։


== Ծանոթագրություններ ==


== Արտաքին հղումներ ==
Վիկտոր Ցոյ. «Շնորհակալություն, որ եկաք ու օգնեցիք Հայաստանին», Աշոտ Գրիգորյան, Art-Collage, 18/08/20
Եղիր զիլ

Եղիր զիլ (անգլ.՝ Be Cool), ամերիկական կինոկատակերգություն 2005 թվականի, Էլմոր Լեոնարդոյի (1999 թվական) վեպի մոտիվներով։ Գիրքը համարվում է 1990 թվականի «Բռնել կարճլիկին» (Get Shorty) վեպի սիկվել՝ նույն հեղինակի կողմից։
Ֆիլմի նկարահանումները սկսվել են 2003 թվականին։ Ռեժիսոր՝ Ֆ. Գերի Գրեյ, պրոդյուսեր՝ Դենի դե Վիտո, (որը խաղացել է առաջին ֆիլմում և եղել է պրոդյուսերը) և Ջոն Տրավոլտան խաղացել է իր հերոսի դերը առաջին ֆիլմում։ 2005 թվականի մարտին, երբ առաջին անգամ ֆիլմը ցուցադրվեց՝ հիմնականում բացասական կարծիքներ հնչեցին և հանվեց վաճառքի DVD֊ով 2005 թվականի հունիսի 7֊ին։


== Սյուժե ==
Չիլի Պալմերը (Ջոն Տրավոլտան) օգնում է Իդի Ատենսին (Ումա Տուրման), իր սպանված ընկերոջ այրիին վերեկանգնելու ընկերությունը՝ շնորհիվ երիտասարդ և անհավատալիորեն տաղանդավոր երգչուհի՝ Լինդի Մունին։ Սյուժեի հիմքում ընկած են հետևյալ կետերը.

Ռուսական մաֆիան փորձում է սպանել Չիլին, ով ականատես էր եղել Ատենսի սպանությանը։
Չիլին փորձում է մոլորեցնել Մունին, չնայելով նրա կնքած պայմանագրին Նիկ Կարի և Ռեջիի հետ։
«Ատեն ռեքորդս»֊ը գումար էր պարտք պրոդյուսերին՝ ավազակ Սին Լասալյուին։Միաժամանակ Չիլին օգնում է համասեռամոլ Էլիոտ Վիլգելին մտնել շոու բիզնես և իրականացնել իր ստեղծագործական տաղանդը (ամենատպավորիչը իր կարողություններից՝ ունքը բարձրացնելն էր)։


== Դերերում ==
Գլխավոր դերերում.

Ջոն Տրավոլտա — Չիլի Պալմեր
Ումա Թուրման — Իդի Ատենս
Վինս Վոն — Ռոջեր «Ռեջի» Լովենտալ
Սեդրիկ «Զբաղեցնող» — Սին ԼյաՍալ
Անդրե Բենջամին — Դաբու
Ռոբերտ Պաստորելի — Ջո Լուպ
Քրիստինա Միլիան — Լինդա Մուն
Հարվի Կեյտել — Նիկ Կար
Դուեյն Ջոնսոն — Էլիոտ Վիլգելմ
Ալեքս Կուբիկ— Ռոման ԲուլկինՄյուս դերերում.

Փոլ Ադելշտեին — Խայ Գորդոն
Գրեգորի Ալան Ուիլիամ — Դերիլ
Դեբի Մեյզար — Մարլա
Դենի Դե Վիտո — Մարտին Ուիր
Ջեյմս Վուդս — Տոմի Ատենս
Ջորջ Ֆիշեր— Իվան
Ариэль Кеббел — Ռոբին
Кимберли Браун — ՏիֆանիՏիտրերում ներկայացված չեն

Սեթ Գրին — երաժշտական պրոդյուսեր «Շոտգան»
Էրիկ Բալֆուր — Դերեկ
Aerosmith խումբ
Ստիվեն Տայլեր
Ջո Պերի
Թոմ Խեմիլտոն
Բրեդ Ուիտֆորդ
Ջոուի Կրամեր
Սերժիո Մենդես
Ջին Սիմոնս
Ֆրեդ Դյորստ
Աննա Նիկոլ Սմիթ
Վայկլեֆ Ժան
խումբThe Black Eyed Peas
RZA
Կոբի Բրայանտ
խումբ Pussycat Dolls
և ուրիշներ։


== Հետաքրքիր փաստեր ==
Ֆիլմի վերնագրի իմաստներից մեկը Be cool — «Հանգստացիր, զովացիր» (այս իմաստով այս աֆորիզմը ֆիլմում օգտագործվում է մի քանի անգամ) այն կապված է գլխավոր հերոս Չիլիի անվան հետ (անգլ.՝ Chill — «զովություն»)։
Մունի գլխավոր մոլորության կենտրոնը համարվում է Aerosmith խմբի հետ միասին ելույթը, կատարվածը շնորհիվ այն բանի, որ Աթենսը լվացարարուհի էր հյուրախաղերի ժամանակ։
Ֆիլմի եզրափակիչ տիտրերում Էլիոտը արժանանում է փառքի, նա ցուցադրվել էր պաստառի վրա Նիկոլ Կիդմանի հետ։


== Ծանոթագրություններ ==


== Արտաքին հղումներ ==
«Будь круче!»(անգլ.) ֆիլմը Internet Movie Database կայքում
Վալֆոգոնա դե Ռիուկորբ

Վալֆոգոնա դե Ռիուկորբ (իսպ.՝ Vallfogona de Riucorb), մունիցիպալիտետ Իսպանիայում։ Մտնում է Տարագոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Կոնկա դե Բարբերա շրջանում։ Նրա տարածքը զբաղեցնում է 10,97 կմ², իսկ բնակչությունը կազմում է 114 մարդ 2010 թվականի մարդահամարի տվյալների համաձայն։


== Գեղեցիկ վայրեր քաղաքից ==

		
		
		
		


== Աղբյուրներ ==
պաշտոնական կայք
Ayuntamiento de Vallfogona
Instituto Estadística de Cataluña
Սոֆիայի քաղաքային այգի

Սոֆիայի քաղաքային այգի (բուլղար․՝ Градска градина), հանրային զբոսայգի, որը գտնվում է Բուլղարիայի մայրաքաղաք Սոֆիայի կենտրոնական հատվածում։ Համարվում է Բուլղարիայի հնագույն այգին, որը հիմնադրվել է 1872 թվականին։
Գտնվում է արքա-ազատարարի ծառուղում՝ Կնյազ Ալեքսանդր Բատենբերգի փողոցում, որն ընկած է Յոզեֆ Վլադիմիրովիչ Գուրկոյի փողոցից հարավ՝ քաղաքի պատմական կենտրոնում։


== Պատմություն ==
Սոֆիայի քաղաքային այգու շինարարական աշխատանքները նախագծվել են դեռևս այն տարիներին, երբ Բուլղարիան Օսմանյան կայսրության տիրապետության տակ էր։ Այգին արմատապես վերափոխվել է Բուլղարիայի անկախացումից հետո, երբ 1878 թվականին որոշում ընդունվեց Սոֆիան հռչակել նորաստեղծ Բուլղարիայի մայրաքաղաք։
Հաջորդ տարի՝ 1879 թվականին, քաղաքի ճարտարապետ Անտոնին Կոլարի նախաձեռնությամբ սկսվեցին վերակառուցողական աշխատանքները։ Դրանք ֆինանսավորվում էին Սոֆիայի ժամանակավոր մարզպետ Պյոտր Ալաբինի կողմից։ Արքա-ազատարարի ծառուղու ցանցը ևս վերակազմավորվեց՝ ավելացվեցին նոր կանաչ տարածքներ, ինչպես նաև այգու հարևանությամբ սկսվեց սրճարանի շինարարական աշխատանքներ։
Ի սկզբանե այգին անվանվել է ի պատիվ  ռուսաց կայսր Ալեքսանդր II-ի, ով էլ նախաձեռնել էր 1877-1878 թվականների ռուս-թուրքական պատերազմը։ Թերևս Բուլղարիայի ազատագրումը կարելի է համարել արյունարբու այդ պատերազմի գլխավոր ձեռքբերումներից մեկը։ Մինչև 19-րդ դարի վերջ՝ քաղաքային այգիում բազմիցս կատարվել են շինարարական աշխատանքներ։ Այգու տեսքի ձևավորման գործում մեծ ներդրում են ունեցել Կառլ Բետցը, Դանիել Նեֆը և Իլիա Տադորովը։
Այգին լրջորեն վնասվել է Երկրորդ համաշխարհային պատերազմի հետևանքով։ Պատերազմի ավարտից հետո Բուլղարիայի կոմունիստական իշխանությունները ձեռնամուխ են եղել ռուս կայսեր անունը կրող կանաչ տարածքի հիմնարար վեռակառուցման։ Նման աշխատանքներ են ընթացել, 1951, 1959, 1976 և 1978 թվականներին։
Արդյունքում՝ այգին կորցրեց իր նախնական տեսքը։ Այսօր Սոֆիայի քաղաքային այգին Բուլղարիայի մայրաքաղաքի բնակիչների ամենասիրված վայրերից է։ Այստեղ հաճախ կարելի է հանդիպել սիրողական շախմատիստների, որոնց պարբերաբար կարելի է տեսնել փոքր այգու դիմացի ազգային թատրոնում։


== Տես նաև ==
Իվան Վազովի անվան ազգային թատրոն


== Աղբյուրներ ==
«Բուլղարիայի մայրաքաղաքի պարտեզներն ու այգիները» (բուլղարերեն)։ Sofia.bg։ Արխիվացված է օրիգինալից 2006-05-24-ին։ Վերցված է 2006-10-21 
«Սոֆիայի ամենահին այգուն անհրաժեշտ է օգնությւոն» (բուլղարերեն)։ Imoti.net։ 2002-04-06։ Արխիվացված է օրիգինալից 2005-03-02-ին։ Վերցված է 2006-10-21 
Կիրաժև Սվետլին (2006)։ Սոֆիան՝ 125 տարվա մայրաքաղաքը, 1879-2004 թթ․ (բուլղարերեն)։ Սոֆրա: Գուտենբերգ։ ISBN 954-617-011-9 


== Արտաքին հղումներ ==
Սոֆիայի քաղաքային այգու պատմական լուսանկարներ
Գետկից

Գետկից, գյուղ Արևմտյան Հայաստանում, Բիթլիսի վիլայեթի Սասունում։ Մտնում էր Հազզո-Խաբլջոզ գավառակի մեջ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լինա Ցալդարի

Լինա Ցալդարի (հուն․՝ Λίνα Τσαλδάρη, ծննդյան անունը՝ Լամբրոս (հուն․՝ Λάμπρου), 1887, Աթենք, Հունաստան - հոկտեմբերի 17, 1981(1981-10-17), Նյու Յորք, Նյու Յորք, ԱՄՆ), հույն քաղաքական և պետական գործիչ, սուֆրաժիստուհի, Կոնստանտինոս Կարամանլիսի կառավարությունում սոցիալական ապահովության առաջին կին նախարարը։


== Կենսագրություն ==
Լինա Լամբրոսը ծնվել է 1887 թվականին Աթենքում Սպիրիդոն Լամբրոսի (1851-1919 թթ.) ընտանիքում, որը Հունաստանի վարչապետ է եղել 1916 թվականի սեպտեմբերի 27-ից մինչև 1917 թվականի ապրիլի 21-ը։ Հայրը սերել է առումիններից։ Լինան Պավլոս Լամբրոսի թոռնուհին է։
Զբաղվել է քաղաքական գործունեությամբ։ 1953 թվականի հունվարից մինչև 1967 թվականի ապրիլ եղել է Հունաստանի խորհրդարանի անդամ, 1956 թվականի փետրվարի 29-ից մինչև 1958 թվականի մարտի 5-ը Կոնստանտինոս Կարամանլիսի կառավարությունում զբացրել է սոցիալական ապահովության նախարարի պաշտոնը։ 1967-1974 թթ. ռազմական խունտայի ժամանակ երկրում խորհրդարանական գործունեությունը դադարեցվել է, և Լինա Ցալդարին Միավորված ազգերի կազմակերպությունում եղել է Հունաստանի պատվիրակ։
Ամուսնացած է եղել հույն հանրապետական քաղաքական գործիչ Պանագիս Ցալդարիսի հետ, ով 1932-1935 թթ. Երկու անգամ զբաղեցրել է Հունաստանի վարչապետի պաշտոնը։
Մահացել է 1981 թվականի հոկտեմբերի 17-ին ինսուլտից։


== Ծանոթագրություններ ==


== Արտաքին հղումներ ==
Lina Tsaldari Archived 2016-06-02 at the Wayback Machine.
Women in Greek politics
Կանոնգիրք Հայոց (3861)

Կանոնագիրք Հայոց (3861), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3861 թվի տակ։ Ձեռագիրը գրվել է 1844 թ․ թվականին Գրիգոր Յովրեանց գրիչի կողմից [ենթադրաբար] Վաղարշապատում։ Ստացողը եղել է Պողոս Կարնեցին։ Գրված է թղթի վրա, որը ունի 20,5x16,5 չափս։ Ձեռագիրը կազմված է 92 թերթից։ Գրված է միասյուն, բոլորգիրով։ Կազմը` ստվարաթուղթ։ Հիշատակարաններ՝ նախագաղափար՝ 76ա, 90բ, գրչի՝ 2ա, 7բ, 77ա, 90բ, հետագայի՝ 1ա (1892 թ․):


== Բովանդակություն ==
նաև՝ Յակ․ Ղրիմեցւոյ Յադադս պսակի ամուսնացելոց, Յաղագս ազգականութեան։


== Ծանոթագրություններ ==
Որտե՞ղ էիր, մարդ աստծո (ֆիլմ)

«Որտե՞ղ էիր, մարդ աստծո», գեղարվեստական բազմասերիանոց ֆիլմ Զորայր Խալափյանի համանուն վեպի մոտիվներով։


== Սյուժե ==
Ստեփան Եսայանը բժշկական ինստիտուտն ավարտելուց հետո նշանակվում է հեռավոր մի գյուղի բժիշկ։


== Դերերում ==
Սոս Սարգսյան - Ստեփան Եսայան (հասուն)
Աննա Էլբակյան - Անտիկ
Գեորգի Մանիկով - բժիշկ
Գալյա Նովենց - մայր
Ազատ Գասպարյան - գյուղապետ
Ալլա Թումանյան, Կարեն Ջանիբեկյան, Ազատ Գասպարյան, Ռուդոլֆ Ղևոնդյան, Մարիա Սիտկո, Կարեն Ջանգիրյան, Գեորգի Վանյան, Վ. Խաչիկյան, Մայիս Սարգսյան, Ս. Ստեփանյան, Գեորգի Ամիրագյան, Վրույր Հարությունյան, Ռ. Բանդուրյան, Ս. Ավետիսյան, Անահիտ Ղուկասյան, Գ. Աբազյան, Արտեմ Կարապետյան, Ա. Բեսպալի, Մուրադ Ջանիբեկյան
երեխաներ՝ Էդգար Էլբակյան Կրտսեր, Լիլի Էլբակյան
դրվագներում - Գ. Մեսրոպյան, Լևոն Շարաֆյան, Ռազմիկ Արոյան, Լ. Ազիզյան, Ռազմիկ Խոսրոև, Իշխան Ղարիբյան, Ս. Աջաբխանյան, Հայկանուշ Երեմյան, Հ. Հայրապետյան, Մ. Աբրահամյան, Ժաննա Ավետիսյան, Վլադիմիր Սիչկար, Ա. Իվանով, Ա. Ավետիքյան, Մամիկոն Մանուկյան, Գևորգ Չեպչյան, Հ. Գիշյան, Ս. Շահումյան, Ն. Կարապետյան, Ժ. Կարմունինա, Սոֆիկ Սարգսյան, Իգոր Նեուպոկոև, Սերգեյ Կատորժենկո


== Նկարահանող անձնակազմ ==
բեմադրող նկարիչ - Լիդիա Գևորգյան
հնչունային օպերատոր - Յուրի Սայադյան
ռեժիսոր - Ժ. Հովսեփյան
օպերատոր - Ս. Սարգսյան
զգեստների նկարիչ - Գ. Գաբրիելյան, Ս. Տոնոյան
նկարիչ դիմահարդար - Պ. Ասչյան, Ա. Աղաջանյան
ռեժիսորական խումբ՝ Մ. Ավետիսյան, Է. Ասոյան, Ն. Կարապետյան, Պ. Դնոյան
օպերատոր ասիստենտ - Բ. Թադևոսյան, Ա. Զոհրաբյան
համակցային նկարահանումներ՝ օպերատոր - Ս. Մարտիրոսյան, նկարիչ - Հ. Հովհաննիսյան
մոնտաժ - Լ. Երյոմենկո
խմբագիրներ - Ս. Սարուխանյան, Մ. Մելիքյան
վարչական խումբ՝ Վ. Աբովյան, Մ. Մեսրոպյան, Հ. Մելիքյան
տնօրեն - Է. Մովսիսյան


== Գրականություն ==
Գործադուլը, որ փրկեց մահից։ Աննա Բաբաջանյան, Դա եղել է այսպես…, Ե., Դարակ, 2019, էջ 115-120։


== Արտաքին հղումներ ==
«Որտե՞ղ էիր, մարդ աստծո» ֆիլմը «Հայկական կինո» կայքում Archived 2011-12-25 at the Wayback Machine.
«Որտե՞ղ էիր, մարդ աստծո» ֆիլմը Кино-Театр.ru կայքում
Էլիզաբեթ Հըրշ Ֆլեշեր

Էլիզաբեթ Հըրշ Ֆլեշեր (անգլ.՝ Elizabeth R. Hirsh Fleisher, օգոստոսի 28, 1892(1892-08-28), Ֆիլադելֆիա, Փենսիլվանիա, ԱՄՆ - հունիսի 8, 1975(1975-06-08), Ֆիլադելֆիա, Փենսիլվանիա, ԱՄՆ), Ֆիլադելֆիայի առաջին, Փենսիլվանիա նահանգի չորրորդ գրանցված կին ճարտարապետը։


== Կենսագրություն ==
Էլիզաբեթ Ֆլեշերը ծնվել է Ֆիլադելֆիայում Belmont Iron Works-ի հիմնադիր Հարի Հըրշի և Մինե Ռոզենբերգ Հըրշի ընտանիքում։ 1910 թվականին ավարտել է Ֆիլադելֆիայի աղջիկների ավագ դպրոցը, 1914 թվականին Ուելսլի քոլեջից ստացել է արվեստի բակալավրի աստիճան։ 1912-1913 թվականներին՝ քոլեջում ուսանելու տարիներին համընթաց, սովորել է նաև Հումբոլդտի համալսարանում։ 1917 թվականին եղել է Ֆիլադելֆիայի Ուելսլի ակումբի նախագահը։ 1929 թվականին Քեմբրիջի ճարտարապետության և լանդշաֆտային ճարտարապետության քոլեջից ստացել է ճարտարապետության մագիստրոսի աստիճան։ 1928 թվականին. միաժամանակ, սովորել է Օքսֆորդի համալսարանի բարձրագույն դպրոցում։


== Կարիերա ==
 
1941 թվականին համագործակցելով Գաբրիել Ռոթի հետ՝ հիմնադրել են «Ռոթ և Ֆլեշեր» ճարտարապետական կազմակերպությունը և մինչև 1958 թվական՝ Ֆլեշերի թոշակի անցնելը, աշխատել են միասին։ Կառուցել են գործարաններ, թատրոններ, բնակելի շենքեր, ավտոմոբիլային ցուցադրությունների դահլիճներ։ Ֆլեշերը հայտնի է Ֆիլադելֆիայի Parkway House-ի նախագծմամբ (1952), աշխատել է նաև Queen Lane բնակելի տների նախագծի վրա (1955)։ Զբաղվել է նաև նկարչությամբ։


== Ընտանիք ==
Ամուսնացել է լանդշաֆտային ճարտարապետ Հորհես Ֆլեշերի հետ։


== Մահը ==
Էլիզաբեթը մահացել է 1975 թվականին։ Թաղված է Ֆիլադելֆիայի Սինա լեռան գերեզմանատանը։


== Ծանոթագրություններ ==
Գուլյաբ (այլ կիրառումներ)

Գուլյաբ, կարող է վերաբերել՝

Գուլյաբ - գետ Կուրի ավազանում, Դեբեդի աջակողմյան վտակ Շնող գետի ձախ օժանդակը
Գուլյաբ - լեռնագագաթ Փոքր Կովկաս լեռնահամակարգում, Գուգարաց լեռնաշղթայում
Աննա (անուն)

Աննա (եբրայերեն՝ חַנָּה‎-ից Հան(ն)ա - «բարեհաճություն», ինչպես նաև հին հունարեն՝ Άννα), հրեական ծագման իգական անուն։
Աննա՝ Աստվածաշնչյան անուն, Սամուելի գրքում անունը հանդիպում է 13 անգամ։ Աստվածաշնչի արական տարբերակը՝ Հանան։
Ն. Ա. Պետրովսկու ռուսական անունների բառարանը (2000) սխալ մեկնաբանում է Աննա անունը ինչպես «նազանիություն, սիրունատեսություն»։
Աննա անունը ոչ մի կերպ կապված չէ շումերական Անու աստծո հետ և մտել է եվրոպական լեզուներ Սեպտուագինտայի և Վուլգաթայի միջոցով։
Փաղաքշական ձևեր. Աննոչկա, Աննուշկա, Աննուշա, Անուսյա, Ասկա, Աննյունա, Նյունյա, Անյա, Անյուրա, Նյուրա, Նյուրասյա, Նյուրախա, Նյուրաշա, Նյուրաշա, Անյուշա, Նյուշա, ԱՆյուտա, Նյուտա, Անուսյա, Նուսյա, Աննետա, Նետա, Ասյա։
Գոյություն ունի նաև հնդկական Աննա տղամարդու անուն։


== Հայտնի կրողներ ==


=== Աստվածաշնչի կերպարներ ու քրիստոնեականներ ===
Աննա (Հին կտակարան) - Սամուել մարգարեի մայրը։
Աննա մարգարեուհի (Նոր կտակարան) - Երուսաղեմից բարեպաշտ այրի կին, ներկա էր Հիսուսի ի հայտ գալուն։
Սուրբ Աննա - Մարիամ Աստվածածնի մայրը։
Սուրբ նահատակ Աննա - Աննա Պերսիդսկայա։
Աննա Վսեվոլոդովնա (Յանկա) - արդար, կիևյան իշխանադուստր, իշխան Վլադիմիր Մոնոմախի քույրը։
Սուրբ Աննա Նովգորոդսկայա - սուրբ կողակից իշխանուհի։
Աննա Կաշինսկայա - Տվերի իշխանուհի։
Աննա Գոտֆսկայա
Աննա Լայն - Հռոմի Կաթոլիկ եկեղեցու սուրբ, նահատակ, տուժված անգլիական ռոֆորմացիայում։
Կիմ Չան Գում Աննա և Պակ Ան Գի Աննա - Հռոմի ԿԱթոլիկ եկեղեցու սրբոր, նահատակներ 103 կորեական նահատակներից


=== Աստվածաշնչի կերպարներ (արական սեռի անուն) ===
Աննա - հրեական քահանայապետ, Նոր կտակարանի կերպար։


=== Ղեկավարներ ===
Աննա Վիզանտիյսկայա (963- 1011/1012) - իշխանուհի, կիևյան Վլադիմիր Մեծ իշխանի կին, բյուզանդական Բարսեղ II կայսեր հարազատ քույրը։
Աննա Յոհանովնա (1693- 1740) - ռուսական կայսրուհի
Աննա (Վիտովտի կինը) (լիտ.՝ Ona; մահ. 1418 թվականի հուլիսի 31, Տրակայ) - 1392 թվականից Լիտվական մեծ իշխանուհի։
Աննա Վարդանյան- քավորաց քավոր, ներկայիս դրությամբ քավոր բազմաթիվ զույգերի, նաև նայեք Քավոր Աննա, Քերոփ Աննա, Աննա թաղեցի
Աննա Ստյուարտ (1665-1714)-Անգլիայի (1707-ից Մեծ Բրիտանիայի) թագուհի


== Ծանոթագրություններ ==
Մեդիսոն շրջան (Տեխաս)

Անվան այլ կիրառումների համար տե՛ս՝ Մադիսոն շրջան (այլ կիրառումներ)Մադիսոն շրջան (անգլ.՝ Madison County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.217 կմ² է, բնակչությունը՝ 12.940 մարդ (2000 թ. տվյալներով)։ Շրջկենտրոնն է Մադիսոնվիլ բնակավայրը։ Կազմավորվել է 1853 թ.։
Իսկովցի (այլ կիրառումներ)

Իսկովցի, կարող է վերաբերել՝

Իսկովցի - գյուղ, Ուկրաինայի Պոլտավայի մարզի Լոխովիցայի շրջանում
Իսկովցի - գյուղ, Ուկրաինայի Պոլտավայի մարզի Լուբնիի շրջանում
Ալյոնա Անդրեևա

Ալյոնա Անդրեևա (նոյեմբերի 21, 1997(1997-11-21), Կամենսկ-Ուրալսկի, Սվերդլովսկի մարզ, Ռուսաստան), ռուս ֆուտբոլիստ, կիսապաշտպան Չերտանովո (կանանց ֆուտբոլային ակումբ), Ռուսաստանի կանանց ֆուտբոլի ազգային հավաքական։


== Կարիերա ==
Ֆուտբոլով զբաղվել սկսել է 5 տարեկանում։ Առաջին մարզիչը եղել է Վոստրոուխով Յուրի Իվանովիչը։ Հանդես է եկել կիսապաշտպանի դիրքում, ինչպես նաև հարձակվողի դիրքում։


=== Ակումբային ===

Ռուսաստանի առաջնության դեբյուտը կատարել է  2014 թվականի ապրիլի 13-ին, ՑՍՊ-ում Զորկիի դեմ խաղում, ուժի մեջ է մեկնարկային կազմում մի ամբողջ խաղին։ 2014 թվականի մայիսի 18-ին խփել է իր առաջին գոլը Րյազանի ՎԴՎ-ի դարպասը։
Ապրիլի 16-ին ելույթ ունեցավ «Չաթանովոյում» (կանանց ֆուտբոլային ակումբում), «Քամբանչկա»-ի դեմ խաղում և աչքի ընկավ գոլով խաղի 90-րդ րոպեում։


=== Հավաքականում ===
Ռուսաստանի կանանց պատանեկական հավաքական (U-17), իր դեբյուտը  մեկնարկեց 2012 թ. Օգոստոսի 19-ին Ադրբեջանի ազգային հավաքականի հետ ընկերական խաղում և 7-րդ րոպեին գոլ խփեց, և փոխարինվեց 41-րդ րոպեին։ 2012 թ. Հոկտեմբերի 29-ին ՌԴ-ում ՌԴ-ի երիտասարդական առաջնության առաջին որակավորման փուլում տեղի ունեցած Կանանց պատանի երիտասարդական ազգային հավաքականի (U-17) ազգային հավաքականի երիտասարդական հավաքականի համար առաջին պաշտոնական խաղը և Հեթտրիկ, վաստակելով 8, 50 և 53 րոպե խաղացողը դարձավ լավագույն ռմբարկուն Ռուսաստանի կանանց պատանեկան հավաքականի կանանց պատանեկան թիմը (U-17) 4 գոլ, նախընտրական փուլի 3 խաղերում։
Ռուսաստանի կանանց երիտասարդական հավաքականը 2014 թվականի  մարտի 17-ին  կատարել է իր դեբյուտը՝ մասնակցելով Բելառուսի դեմ ընկերական խաղին՝ փոխարինվելով 46-րդ րոպեին։ 2014 թվականի ապրիլի 5-ին անցկացվող Ռուսաստանի ֆուտբոլի կանանց երիտասարդական ազգային հավաքականի առաջին ազգային խաղը տեղի ունեցավ Խորվաթիայի հավաքականի դեմ Եվրոպայի առաջնության ընտրական փուլում։
Ռուսաստանի կանանց ազգային հավաքականը առաջին խաղը անցկացրեց 2014 թվականի փետրվարի 9-ին ԱՄՆ-ի կանանց ազգային հավաքական-ի դեմ, որը փոխարինվեց 88-րդ րոպեին Պատյուխինոյի փոխարեն։


== Ձեռքբերումներ ==
Լավագույն ռմբարկու  Ռուսաստանի ֆուտբոլի կանանց պատանեկան հավաքական (U-17): 7 գոլ
Բրազիլիայի միջազգային առաջնության բրոնզե մրցանակակիր։ 2016


== Աղբյուրներ ==
Алёна Андреева Archived 2016-11-23 at the Wayback Machine.
Алёна Андреева(չաշխատող հղում)
Burn (էներգետիկ ըմպելիք)

Burn («Բըրն»), ոչ ալկոհոլային էներգետիկ ըմպելիք, որն արտադրում է «Monster Beverage» ընկերությունը։ Մինչև 2015 թվականն ըմպելիքը թողարկել է «Coca Cola» ընկերությունը։ 2018 թվականի վերջի դրությամբ՝ ըմպելիքը թողարկվել է աշխարհի շուրջ 96 երկրում և տարածաշրջանում։


== Բաղադրություն ==
Ըմպելիքը պարունակում է ջուր, շաքար, թթվայնության կարգավորիչներ (կիտրոնաթթու, նատրիումի ցիտրատ), ածխածնի երկօքսիդ, բնական ներկանյութեր (անտոցիանին, շաքարի ներկ), բնական և նույնական բուրահաղորդիչներ, կոֆեին, կոնսերվանտ կալիումի սորբատ, գլյուկորոնոլակտոն, տաուրին, ինոզիտ, գուարանի էքստրակտ, ասկորբինաթթվի հակաօքսիդիչ։


=== Բաղադրությունը 100 միլիլիտրանոցում ===


== Երաժշտություն ==

«Burn»-ի մասնակցությունը երաժշտական ինդուստրիայում ներառում է նախաձեռնություններ՝ ուղղված էլեկտրոնային պարային երաժշտության ոլորտում խոստումնալից տաղանդների աջակցմանն ու զարգացմանը։


=== Burn Studios ===
«Burn Studios»-ը երաժշտական հարթակ է, որը մեկնարկել է Իբիցայի միջազգային երաժշտական գագաթնաժողովում։ Դրա նպատակն է նոր տաղանդների որոնումն ու առաջխաղացումը, երաժշտական մշակույթի և նորարարական գաղափարների արտադրման մեջ մեծ ներդրում ունենալը։ «Burn Studios»-ը մի քանի մրցույթ է անցկացրել հեռանկարային կատարողների համար՝ նրանց հնարավորություն ընձեռելով սովորելու, ստեղծագործական աճի և տաղանդների ցուցադրման համար։


== Սպորտ ==
«Burn»-ը մասնակցություն ունի մի շարք էքստրեմալ մարզաձևերում, այդ թվում՝ սնոուբորդ, սքեյթբորդինգ, սերֆինգ, «Ֆորմուլա 1»-ի մրցումներ, ինչպես նաև պարկուր։ «Burn»-ը հովանավորում է մի շարք հայտնի մարզիկների և միջոցառումների, որոնք ֆինանսավորվում են ամբողջ աշխարհում։


== Արտադրանքի տեսակներ ==
Կրակի պատկերով սև գույնի տարա,
Գազի պատկերով սպիտակ, ինչպես նաև կանաչ տարա


== Կոֆեինի պարունակություն ==
Կոֆեինի պարունակությունը 100 միլիլիտրանոց տարայում 30 միլիգրամ է։


== Տես նաև ==
Jaguar (խմիչք)


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Ռիու Գրանդի դու Նորտի նահանգի արևմտյան մարզ

Ռիո Գրանդե դու Նորտի նահանգի արևմուտք (պորտ.՝ Mesorregião do Oeste Potiguar) վարչական մեզոշրջան Բրազիլիայում, մտնում է Ռիո Գրանդե դը Նորտի նահանգի մեջ։ Բնակչությունը կազմում է 781 439 հազար մարդ (2006 թվականի տվյալներով)։ Զբաղեցված տարածքը 21 167,130 կմ²։ Բնակչության խտությունը 36,9 մարդ/կմ²։


== Վիճակագրություն ==
Համախառն ներքին արտադրանքը կազմել է 3 674 815 647,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4841,53 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,670
Republic Records

Republic Records, ամերիկյան ձայնագրման լեյբլ, որը գործում է որպես Universal Music Group-ի դուստ լեյբլ։ Այն հիմնադրվել է 1995 թվականին Էյվերի Լիփմանի և Մոնթե Լիփմանի կողմից որպես անկախ լեյբլ, իսկ 2000 թվականին UMG-ը ձեռք է բերում այն։


== Արտիստներ ==
Հայտնի արտիստների շարքում են Էմի Ուայնհաուսը,  Nickelback-ը, Լիլ Ուեյնը, Դրեյքը, Նիքի Մինաժը, Ջեսսի Ջեյը,  Բեն Հովարդը, Քոլբի Քոյլլատը, Ջեյ Շոնը,, Icy Narco-ն, Էյքոնը, Քելլի Ռոուլենդը, 3 Doors Down, Թայգան, Միկան, Florence and the Machine-ը, Godsmack-ը, Owl City-ն և The Weeknd-ը, Post Malone-ը, Հեյլի Ստեյնֆիլդը, Ջասթին Բիբերը, TXT խումբը, Ski Mask The Slump God-ը, Դեմի Լովատոն, Jonas Brothers-ը Սնուփ Դոգը և Վիզ Խալիֆան։
Պայմանագիր կնքած վերջին արտսիտները դարձան՝ «Վիքտարիուս» և «Սեմ և Քեթ» հեռուստասերիալների աստղ Արիանա Գրանդեն և նորզելանդացի երգչուհի Լորդը։
2018 թվականի նոյեմբերի 19-ին հայտնի դարձավ, որ Թեյլոր Սվիֆթը պայմանագիր է կնքել լեյբլի հետ։
2019 թվականի հուլիսի 16-ին հայտնի դարձավ, որ ամերիկացի դերասանուհի և երգչուհի Լինդսի Լոհանը պայմանագիր է կնքել լեյբլի հետ, ով որոշել է վերսկսել իր երաժշտական կարիերան։


== Ծանոթագրություններ ==


== Արտաքին հղումներ ==
http://www.republicrecords.com Republic Records. պաշտոնական կայք
Վերխնետարասովսկի (Տարասովսկի շրջան)

Վերխնետարասովսկի (ռուս.՝ Верхнетарасовский), ավան Ռուսաստանի Ռոստովի մարզի Տարասովսկի շրջանում։ Մտնում է Կրասնովսկի գյուղական համայնքի կազմի մեջ։
Գանգեսի գավիալ

Գանգեսի գավիալ (լատ.՝ Gavialis gangeticus), կոկորդիլոսակերպերի կարգի գավիալների ցեղին պատկանող կենդանատեսակ։
Համարվում է գավիալների ցեղի միակ ներկայացուցիչ։


== Տարածվածություն ==
Համարվում է Հարավային Ասիայի բնությանը բնորոշ կենդանատեսակ։ Տարածված է Հնդկաստանում՝ Գանգես գետում։
Որոշ պոպուլյացիաներ բնակվում են նաև Մյանմայում, Պակիստանում, Թաիլանդում և Նեպալում։


== Նկարագրություն ==
Գանգեսյան գավիալների մարմնի երկարությունը հասնում է 6,5 մետրի։ Մեջքը մուգ է, կանաչավուն, փորը՝ դեղնականաչ։
Սնվում է ձկներով, թռչուններով և մարդկանց դիակներով։ Սովորաբար, Հարավային Ասիայի ժողովուրդները մահացածների դիակները թաղում են գետերում։ Գավիալները մարդկանց վրա երբևէ չեն հարձակվում։
Դունչը երկար է և նեղ, ծայրը՝ լայնացած։ Արուների դնչի ծայրին կա յուրահատուկ հավելված, որը նման է հնդկական կավե կճուճի։
Բաժանասեռ կենդանիներ են, սեռական դիմորֆիզմը արտահայտված է չնչին։ Դնում է մինչև 40 ձու։


== Գանգեսի գավիալը և մարդը ==
Տեղի բնակիչների և գավիալների ճակատագրերը անքակտելիորեն կապակցված են։ Նրանց երկուսի կյանքի կարևորագույն պայման է գետը։ Այն մարդիկ, ովքեր ապրում են կենդանիների հետ կողք-կողքի (ագարակատերեր, ձկնորսներ) գիտեն, որ գանգեսյան գավիալները մարդկանց վրա երբևիցե չեն հարձակվում։
Գավիալները ուտում են ձուկ և նախընտրում են ապրել հանգիստ վայրերում։ Կենդանիների համար ձկնորսները դիտարկվում են, որպես սննդի համար պայքարի մրցակիցներ։
Նեպալում և Հնդկաստանում գավիալը համարվում է սրբազան կենդանի։ Ժողովուրդը հարգանք է տածում և մեծարում է այս կենդանուն՝ որպես հինավուրդ սրբազան կենդանի։


== Ծանոթագրություններ ==
Աղջիկ ջան, ուշքի արի

«Աղջիկ ջան, ուշքի արի» (անգլ.՝ Girl, Wash Your Face: Stop Believing the Lies About Who You Are So You Can Become Who You Were Meant to Be), Ռեյչլ Հոլիսի բեսթսելլերը։ Հրատարակվել է 2018 թվականին։ Գիրքն ուղղված է՝ ընթերցողին օգնելու լուծել սեփական անձնային խնդիրները։


== Նկարագրություն ==
Վաշինգտոն Փոստ օրաթերթը նկարագրում է գիրքը որպես «հուշերի, մոտիվացնող խորհուրդների, Աստվածաշնչյան մեջբերումների խառնուրդ և, ընդհանուր առմամբ, աղջկական խոսակցություն»։ Նրա հիմնական ուղերձը իգական սեռի ինքնավստահությունն է, որը Հոլիսն իր գրքում ամփոփում է հետևյալ մտքով․ 

Գիրքը մեծ հաջողություն է ունեցել և նկարագրվել է որպես «հրատարակված ֆենոմեն»։ Այն 2018 թվականի երկրորդ ամենահայտնի գիրքն է Ամազոն կայքում։ Գիրքը նաև նշված է որպես Նյու Յորք Թայմսի բեսթսելլեր՝ «Խորհուրդներ», «Ինչպես» և «Այլ» կատեգորիաներում։
«Աղջիկ ջան, ուշքի արի» գիրքը բաղկացած է 20 գլխից, որոնք կենտրոնացած են այն 20 ստի վրա, որոնք, Հոլիսի պնդմամբ, ինքը նախկինում ասել է իրեն, այդ թվում՝ «Ես կսկսեմ վաղը» և «Ես սահմանված եմ իմ կշռի կողմից», ապա շարունակում է բացատրել, թե ինչպես է ինքը հաջողությամբ հաղթահարել յուրաքանչյուր խոչընդոտը։


== Ընդունելություն ==
Ավետարանական դաշնակցության անդամ Ալիսա Չիլդերսը նշել է, որ Հոլիսը «կարող է պատմել մի պատմություն, որը կստիպի ձեզ լաց լինել մի պահ», բայց վերջին հաշվով կբախվեք ընդհանուր գրքին։ Բացի այն, որ Չիլդերսը դրական է վերաբերում գրքում արծարծվող շատ թեմաներին, նա զգում է, որ թեև գիրքը ներկայացվում է որպես քրիստոնեական գիրք, սակայն դրա հիմնական ուղերձը, այն է՝ անընդհատ զբաղվել ինքնակատարելագործմամբ՝ որպես ցանկացած խնդրի լուծում, փոխարինում է «շրջապատիր քո կյանքը Հիսուսով և վստահիր միայն նրան» խոսքերին։ Նա նաև ընդունում է, որ գիրքը «սպառել է» իրեն։ Նա հավելում է՝ «Դա այն մասին է, թե ինչը ես կարող եմ անել ավելի լավ, և ինչը ես բավականին լավ չեմ անում։ Ինչպես լինել ավելի լավը աշխատանքում, ծնողավարության մեջ և ստեղծագործելիս։ Ինչպես լինել պակաս վատը աշխարհը փոխելիս։ Բայց իմանալով այն լավ նորությունը, թե ով եմ ես Քրիստոսի համար, հանգեցնում է իրական հանգստության»։
«BuzzFeed» ընկերությունից Լաուրա Թյորները քննադատել է գրքի կարևորագույն ուղերձը՝ «Դուք և միայն դուք եք վերջին հաշվով պատասխանատու այն բանի համար, թե ով եք դուք և որքան երջանիկ եք», և բնութագրում է այն իբրև «սուտ»։ Նրա հիմնական փիլիսոփայությունը ինքնին խորհրդանշում է ամերիկյան մտածողության հսկայական տարանջատումը, որն իշխում է մեր ազգային դատողություններում․ արդյոք խնդիրներ ունեցող մարդիկ պատասխանատու են դրանց լուծման համար։ Կամ կա արդյոք որոշակի կոլեկտիվ պատասխանատվություն, որից մենք խուսափում ենք, արդյոք հասարակությունը ինչ-որ բան պարտական է իր բոլոր անդամներին»։ Թյորները նշել է. «Կան մութ հետևանքներ այն բանում, որպեսզի ամեն ինչ դառնա անձնական պատասխանատվության առարկա, ինչը Հոլլիսի կողմնակալությունն է։ Նա խնդրում է մեզ հարցաքննել և մերժել այն ստերը, որոնց մենք հավատում էինք, և հետաքրքիր է, թե ինչպես այդ օբյեկտիվը կգործի, եթե բացահայտենք այն ստերը, որոնք նա ներկայացրել է «Աղջիկ ջան, ուշքի արի» գրքում»։


== Ծանոթագրություններ ==


== Արտաքին հղումներ ==
Աղջիկ ջան, ուշքի արի
Աղջիկ ջան ուշքի արի
Զարեչե (գյուղ, Վիբորգսկի շրջան)

Անվան այլ կիրառումների համար տե՛ս՝ ԶարեչեԶարեչե (ռուս.՝ Заречье), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իռլանդիայի դրոշ

Իռլանդիայի դրոշը (իռլանդերեն՝ An Bhratach Náisiúnta) իրենից ներկայացնում է կանաչ, սպիտակ, և նարնջագույն (ձախից աջ), հավասարաչափ ուղղաձիգ շերտերող ուղղանկյուն պաստառ, լայնքի և երկայնքի 1։2 հարաբերակցությամբ։
Կանաչը խորհրդանշում է կաթոլիկներին, նարնջագույնը՝ բողոքականներին, իսկ սպիտակը՝ նրանց միջև գոյություն ունեցող խաղաղությունը։
Արուբաինի

Արուբաինի (Արուբանի, Ուարուբաինի, Ուարուբանի), իգական աստվածություն Վանի թագավորության դիցարանում, որը հանդիսանում է գերագույն աստված Խալդիի կինը։
Մ․թ․ա․ 714 թվականին Ասորեստանի թագավոր Սարգոն II-ի հիշատակման մեջ հայտնի է Բարբարտու անվամբ (երբեմն թարգմանվում է, որպես Բագմաշտու)։ Ըստ ուրարտական սեպագիր արձանագրությունների՝ Արուբաինի աստվածուհու համար զոհաբերվել է մեկ կով և ոչխար։ Հայտնի է նաև, որ Արուբաինին հանդես է եկել, որպես պտղաբերության աստվածուհի։
Սկզբնական շրջանում հետազոտողները կարծում էին, որ Բագբարտուն բոլորովին չի առնչվել ուրարտական դիցարանի հետ և, որ, նա պարզապես Մուսասիր քաղաքի հովանավորն է։ Հետագա ուսումնասիրությունները ցույց տվեցին, որ Բագբարտուն նույն Արուբաինին է՝ Խալդի աստծո կինը։
Շատ հեղինակներ կարծում են, որ աստվածուհին ունի իրանական ծագում։ Այդ մասին առաջին հերթին վկայում է դիցուհու անունը։


== Տես նաև ==
Խալդի
Վանի թագավորության դիցարան
Վանի թագավորության կրոնը


== Ծանոթագրություններ ==
Աստերոիդների ցանկ (119401-119500)

Աստերոիդների ցանկ (119301-119400)  • Աստերոիդների ցանկ  • Աստերոիդների ցանկ (119501-119600)
 Աստերոիդների ցանկ (119301-119400)  • Աստերոիդների ցանկ  • Աստերոիդների ցանկ (119501-119600)
Ալլիճ Մեծ

Ալլիճ Մեծ, Ալագյոլ, Ալագյոլլառ, Ալլիճ, լճակներ (թվով 4֊5) Ղարաբաղի բարձրավանդակի հյուսիս֊արևմտյան մասում Թարթառ և Արփա գետերի ջրբաժանում։
Ընկած են Մարալդաղ, Դիքբելյական և Դիքթափա գագաթների միջև, Ալագյոլլաբի գոգավորությունում։ Ալլիճ Մեծ֊ի բարձրությունը ծովի մակարդակից 2729 մետր է։ Հյուսիսից֊հարավ ձգվում է մոտ 4 կմ, արևմուտքից֊արևելք 3300 մետր։ Փոքր Ալլիճին է միանում գետակով։
Մեծ Ալլիճի մակերեսը 5.3 քառ. կմ է, ջրի ծավալը՝ 32.5 մլն մ3։ Սնումը խառն է, ջուրը՝ պարզ, մաքուր։ Ալլիճի մեջ թափվում են բազմաթիվ գետակներ։ Անհոսք լիճ է։
Ալիշանը սխալմամբ այս լճերը համարում է Մաքենիս գետի ակունքները և ենթադրում է, թե դրանք Շաղատի՝ վերացած լճի մնացորդներն են։


== Ծանոթագրություններ ==
Կաստանե (Ավերոնի գավառ)

Կաստանե (ֆր.՝ Castanet), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2007 թվականի դրությամբ կազմում է 573 մարդ, բնակչության խտությունը` 18.84 մարդ/կմ²։ Բնակավայրը զբաղեցնում է 30.42 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Թուլուզ քաղաքից` 105 կմ հյուսիս-արևելք, Ռոդեզ քաղաքից` 24 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 295 աշխատունակ (15-64 տարեկան)  բնակիչ, որոնցից ակտիվ էին 225-ը, իսկ ոչ ակտիվները` 70։ Ակտիվության ցուցանիշը կազմում է 76,3 %։ 225 աշխատունակ մարդկանցից աշխատել է 216 անձ (117 տղամարդ և 99 կին)։ Գործազուրկ են եղել 9 անձ (2 տղամարդ և 7 կին)։ 70 անաշխատունակներից 21-ը եղել են աշակերտներ կամ ուսանողներ, 29-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ադոլֆ Հուրվից

Ադոլֆ Հուրվից (Adolf Hurwitz, մարտի 26, 1859(1859-03-26), Հիլդեսհայմ, Ստորին Սաքսոնիա, Գերմանիա - նոյեմբերի 18, 1919(1919-11-18), Ցյուրիխ), գերմանացի մաթեմատիկոս։
1892 թվականից Ցյուրիխի պոլիտեխնիկական ինստիտուտի պրոֆեսոր։ Հուրվիցի աշխատությունները վերաբերում են մաթեմաթիկական անալիզին, հանրահաշվին և թվերի տեսությանը։ Լայն կիրառություն է գտել հանրահաշվական հավասարումների արմատների իրական մասերի բացասական լինելու Հուրվիցի հայտանիշը։


== Ծանոթագրություններ ==
Կարգինո (գյուղ, Նուրիմանովսկի շրջան)

Անվան այլ կիրառումների համար տե՛ս՝ ԿարգինոԿարգինո (ռուս.՝ Каргино, բաշկիրերեն՝ Ҡарға), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 53 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուկինո (գյուղ, Վյազեմսկի շրջան)

Անվան այլ կիրառումների համար տե՛ս՝ ԼուկինոԼուկինո (ռուս.՝ Лукино), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զոհաբերություն

Անվան այլ կիրառումների համար տե՛ս՝ Զոհաբերություն (այլ կիրառումներ)
Զոհաբերություն, կուռքերին, աստվածներին, ոգիներին, սրբերին ընծա, զոհ մատուցելը և դրա արարողությունը, աստծուց և այլ գերբնական ուժերից ողորմածություն հայցելու, նրանց նվիրվածություն ու երախտագիտություն արտահայտելու ձև։
Մարդկանց կրոնական պատկերացումների և սոցիալ–տնտեսական պայմանների էվոլյուցիային զուգընթաց զոհաբերության դրսևորումները փոփոխվել են։ Հայտնի են այլ զոհաբերության բազմապիսի ձևեր, հասարակ, անարյուն (ուտելուց ու խմելուց առաջ աստվածների, ոգիների պատվին «ցողելը» կամ «հեղելը») և արյունոտ ու վայրագ (մարդկային զոհաբերությամբ, «հեկատոմբ»՝ 100 և զինվորների զոհաբերությամբ)։ Զոհաբերությամբ ահավոր դաժան ձևերն են երեխաների զոհաբերությունը (Փյունիկիա, Կարթագեն), կրոնական ինքնազոհումը (Հնդկաստան, Ճապոնիա), ինքնաամորձատումը (Կիբելայի պաշտամունքը, Փոքր Ասիայի սկոպեցներինը ցարական Ռուսաստանում)։ Զոհաբերությունը հիմնականում կատարվել է զոհարաններում։ Հասարակական անհավասարության առաջացմամբ կրոնի սպասավորները հավատացյալներից պահանջել են ավելի առատ զոհաբերությունը, որ դրսևորվել է նաև նվիրատվությունների ու պարգևների ձևով (վաղ ժամանակներում տաճարներիը, ավելի ուշ՝ եկեղեցիների և վանքերի օգտին, պաշտելով դրանց տնտեսական հզորացմանը)։ Ժամանակակից կրոնները պահպանում են զոհաբերելու հին սովորույթը։ Զոհաբերության տարբեր տեսակներ են եղել նաև Հայաստանում։ Արձանագրություններում հիշատակվում է Ուրարտու աստվածներին տրվող կենդանական զոհերի, նրանց քանակի մասին։ Այսպես, Խալդի աստծուն զոհաբերվել է 6 ուլ, 17 ցուլ, 34 ոչխար, Թեյշեբա աստծուն՝ 6 ցուլ, 12 ոչխար, Շիվինի աստծուն՝ 4 եզ, 8 ոչխար։ Հայ հեթանոսական բոլոր աստվածներին նույնպես մատուցվել են զոհեր։ Արամազդին՝ սպիտակ կենդանիներ (ցուլ, նոխազ, ձի, ջորի), Անահիտին՝ եզներ, երինջ և այլն։ Ըստ ավանդության, Արտաշես թագավորին հուղարկավորելիս մարդիկ են ինքնազոհվել։ Զոհաբերություն նշանակությամբ գործածվել են նաև «ընծա», «ձոն», «պատարագ», «հաշտ» (այստեղից՝ «հաշտից տեղիք» արտահայտությունը հասկացությունները։
Տայզինգ

Տայզինգ (գերմ.՝ Teising), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 1868 մարդ է (ըստ 2010 թվականի դեկտեմբերի 31-ի)։ Տարածքը 5,38 կմ² է։ Պաշտոնական կոդ՝ 09 1 71 131։


== Ծանոթագրություններ ==


== Արտաքին հղումներ ==
Պաշտոնական էջ
Ռոզոլինա

Ռոզոլինա (իտալերեն՝ Rosolina), քաղաք Իտալիայում։ Գտնվում է Վենետո մարզում՝ Ռովիգո գավառում։ Բնակչությունը կազմում է 6303 մարդ, խտությունը՝ 84 մարդ/կմ²։ Զբաղեցնում է 73 կմ² մակերես։ Փոստային ինդեքս՝ 45010, հեռախոսային կոդ՝ 0426։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Ֆորեսթ Մարս Կրտսեր

Ֆորեսթ Էդվարդ Մարս Կրտսեր (անգլ.՝ Forrest Edward Mars, Jr., օգոստոսի 16, 1931(1931-08-16), Oak Park Township, Կուկ շրջան, Իլինոյս, ԱՄՆ - հուլիսի 26, 2016(2016-07-26), Սիեթլ, Վաշինգտոն, ԱՄՆ), ամերիկացի ձեռնարկատեր, գործարար-մագնատ։ Ֆորեսթ Մարսի որդին և ամերիկյան Mars հրուշակեղենի ընկերության  հիմնադիր Ֆրենկ Մարսի ավագ թոռը։ Որպես Մարս ընտանիքի անդամ ղեկավարել է Մարս ընկերության բիզնեսը այլ բիզնեսների հետ միասին $11 մլրդ արժողությամբ։ 2004 թվականին ըստ Ֆորբես հանդեսի աշխարհի ամենահարուստ մարդկանց ցանկում հայտնվել է 24-րդ տեղը։
Ֆորեսթը ամուսնացած էր, ուներ չորս երեխա։ Ավարտել է Եյլի համալսարանը, որտեղ ստացել է գիտության և արվեստի բակալավրի աստիճան։
Ֆորեսթ Մարսի պապը սկսել է կոնֆետների արտադրությունը  1911 թվականին Տակոմա քաղաքի սեփական տան խոհանոցում։ Ֆորեսթի հայրը մտածել է արտադրության մեջ օգտագործել ածիկային նուգա, նրա տվյալ գյուտը սկիզբ դրեց մի շարք քաղցրավենիքների ստեղծմանը, այդ թվում՝ M&M's, Թվիքս, Skittles։ Նաև Ֆորեսթի հայրը հիմնադրել է ընկերության ստորաբաժանումը, որը զբաղվում էր կենդանիների արտադրությամբ սննդի արտադրությամբ (Whiskas և Pedigree)։ Այսօր այն նրա ժառանգորդին բերում է զգալիորեն ավելի մեծ եկամուտ, քան կոնֆետների և կարամելների արտադրությունը, չնայած այն հանգամանքին, որ ընկերությունը առաջատար դիրքեր է զբաղեցնում աշխարհում հրուշակեղենի ոլորտում։ Մարս կրտսերը զբաղեցրել է Mars ընկերության գլխավոր տնօրենի պաշտոնը։
Մահացել է 2016 թվականի հուլիսի 26-ին Սիեթլում հարուցած կաթվածից առաջացած բարդությունների պատճառով։


== Հասարակական գործունեություն ==
Վերջին տարիներին այս ամերիկացի միլիարդատիրոջ անունը ավելի հաճախ հիշատակվել է զանգվածային լրատվության միջոցներով կապված մասնավոր հողերի զավթման պայքարի հետ՝ նավթի և գազի արդյունահանման հետ։  Նավթային և գազային բիզնեսի խոշոր խաղացողները շարունակում են պայքարը, հենվելով հասարակության և կառավարության աջակցությանը, որը հայտարարում է այն մասին, որ առաջնայինը ոչ թե հողի գույքային իրավունքն է, այլ օգտակար հանածոների արդյունահանումը և օգտագործումը, որոնք էական դեր են խաղում երկրի տնտեսության համար։
1991 թվականին Ֆորեսթ Մարսը նախագահական մրցավազքում ֆինանսավորել է հանրապետականների նախընտրական քարոզարշավը։
Մարսը և նրա նախկին կինը Դեբորան էական նվիրատվություններ են կատարել Վիլյամսբերգի 18-րդ դարի սրճարանի վերակառուցման համար։


== Ծանոթագրություններ ==


== Արտաքին հղումներ ==
Марс Форрест(չաշխատող հղում)
Истории успеха. Форрест Марс Archived 2011-11-16 at the Wayback Machine.
Սենտ Կամել

Սենտ Կամել (ֆր.՝ Sainte-Camelle), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 115 մարդ, բնակչության խտությունը` 12.08 մարդ/կմ²։ Բնակավայրը զբաղեցնում է 9.52 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 175 կմ արևմուտք, Կարկասոն քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 66 աշխատունակ (15-64 տարեկան)  բնակիչ, որոնցից ակտիվ էին 53-ը, իսկ ոչ ակտիվները` 13։ Ակտիվության ցուցանիշը կազմում է 80,3 %։ 53 աշխատունակ մարդկանցից աշխատել է 50 անձ (23 տղամարդ և 27 կին)։ Գործազուրկ են եղել 3 անձ (2 տղամարդ և 1 կին)։ 13 անաշխատունակներից 6-ը եղել են աշակերտներ կամ ուսանողներ, 6-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էիսմա

Էիսմա (էստ․՝ Eisma), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)